L 196/52 Den Europæiske Unions Tidende 24.7.2012 KOMMISSIONENS FORORDNING (EU) Nr. 675/2012 af 23. juli 2012 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af talkum (E 553b) og carnaubavoks (E 903) på farvede kogte æg med skal og anvendelse af shellak (E 904) på kogte æg med skal (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsæt- ningsstoffer (1), særlig artikel 10, stk. 3, og artikel 30, stk. 5, og ud fra følgende betragtninger: (1) (6) I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendel- sesbetingelser. Denne liste kan ændres i overensstemmelse med den procedure, der er omhandlet i Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevare- tilsætningsstoffer, fødevareenzymer og fødevarearoma- er ). I henhold til artikel 3, stk. 1, i forordning (EF) nr. 1331/2008 kan EU-listen over fødevaretilsætningsstoffer opdateres enten på Kommissionens initiativ eller på grundlag af en ansøgning. Der er indgivet en ansøgning om tilladelse til at anvende talkum (E 553b) og carnaubavoks (E 903) på farvede kogte æg med skal og til at anvende shellak (E 904) på kogte æg med skal, og ansøgningen er blevet forelagt for medlemsstaterne. Når fødevaretilsætningsstofferne talkum (E 553Db), carnaubavoks (E 903) og shellak (E 904) anvendes på overfladen af farvede kogte æg med skal, kan de fungere som dekoration med en mere eller mindre skin- nende effekt. Desuden kan shellak (E 904) bidrage til en bedre konservering af alle kogte æg med skal, når det anvendes på æggenes overflade. De pågældende fødevaretilsætningsstoffer forventes ikke at migrere til den indre, spiselige del af æggene på grund () EUT L 354 af 31.12.2008, s. 16. (?) EUT L 354 af 31.12.2008, s. 1. af deres uopløselighed og deres høje molekylvægt. Anvendelsen af disse fødevaretilsætningsstoffer kan ikke få virkninger for menneskers sundhed, da deres voks forbliver på æggeskallen. Der bør derfor gives tilladelse til at anvende talkum (E 553b) og carnaubavoks (E 903) på farvede kogte æg med skal og til at anvende shellak (E 904) på alle kogte æg med skal, uanset om de er farvede eller ej. I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom tilladelsen til at anvende talkum (E 553b), carnaubavoks (E 903) og shellak (E 904) på kogte æg med skal udgør en opdatering af nævnte liste, som ikke kan få virkninger for menneskers sundhed, er det ikke nødvendigt at anmode om en udta- lelse fra Den Europæiske Fødevaresikkerhedsautoritet. I henhold til overgangsbestemmelserne i Kommissionens forordning (EU) nr. 1129/2011 af 11. november 2011 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår fastlæg- gelse af en EU-liste over fødevaretilsætningsstoffer (?) finder bilag II med EU-listen over fødevaretilsætningsstof- fer, der er godkendt til anvendelse i fødevarer, og anven- delsesbetingelser anvendelse fra den 1. juni 2013. For at tillade anvendelse af talkum (E 553b) og carnaubavoks (E 903) på farvede kogte æg med skal og anvendelse af shellak (E 904) på kogte æg med skal inden den dato bør der fastsættes en tidligere dato for anvendelse af nævnte fødevaretilsætningsstoffer. Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed, og hverken Europa-Parla- mentet eller Rådet har modsat sig foranstaltningerne — VEDTAGET DENNE FORORDNING: Artikel 1 Bilag II til forordning (EF) nr. 1333/2008 ændres som angivet i bilaget til nærværende forordning. () EUT L 295 af 12.11.2011, s. 1.